কিস (চলচ্চিত্র)
কিস হলো ২০১৯ সালের একটি ভারতীয় কন্নড় ভাষার প্রণয়ধর্মী হাস্যরসাত্মক নাট্য চলচ্চিত্র, যা পরিচালনা করেছেন এ. পি. অর্জুন। অ্যা সেকেন্ড হ্যান্ড লাভার (২০১৫)-এর পর এটি দ্বিতীয় কন্নড় ভাষার চলচ্চিত্র, যা ২০০৪ সালের দক্ষিণ কোরিয়ান চলচ্চিত্র ১০০ ডেজ উইথ মি. অ্যারোগেন্ট দ্বারা অনুপ্রাণিত। চলচ্চিত্রটিতে নবাগত বিরাট ও শ্রীলীলা কেন্দ্রীয় চরিত্রে অভিনয় করেছেন। অভিনেত্রী ময়ূরী কেয়তারি শ্রীলীলার সংলাপের জন্য ডাবিং করেছেন। চলচ্চিত্রটি ২৭ সেপ্টেম্বর, ২০১৯-এ প্রেক্ষাগৃহে মুক্তি পায় এবং বক্স অফিসে বাণিজ্যিকভাবে সফল হয়।